《赠嵇康诗三首 其三》
魏晋·郭遐周

离别自古有，人非比目鱼。君子不怀土，岂更得安居。

四海皆兄不，何患无彼姝。严穴隐传说，空谷纳白驹。

方各以类聚，物亦以群殊。所在有智贤，何忧不此如。

所贵身名存，功烈在简书。岁时易过历，日月忽其除。

勖哉乎嵇生，敬德在慎躯。

作者简介：郭遐周，与他兄不郭遐叔都是魏晋时期的名士、隐士。与嵇康关系密切，有诗文往来。